የጎዳና ተዳዳሪዎችን መልሶ ለማቋቋም ህዝቡ እገዛ እንዲያደርግ ጥሪ ቀረበ
የጎዳና ተዳዳሪዎችን ማንሳትና መልሶ የማቋቋም ፕሮግራምን በመደገፍ ህዝቡና ባለድርሻ አካላት ማህበራዊ ሃላፊነታቸውን በመወጣት እገዛ እንዲያደርጉ የአዲስ አበባ ሰራተኛና ማህበራዊ ጉዳይ ቢሮ ጥሪ አቀርቧል፡፡ቢሮ ጥሪውን ያቀረበው በአስከፊ የኑሮ ሁኔታ ውስጥ የሚገኙ የህብረተሰብ ክፍሎችን በመደገፍ በዘላቂነት ለማቋቋም ከባለድርሻ አካላት ጋር ባዘጋጀው የምክክር መድረክ ላይ ነው፡፡ሰራተኛና ማህበራዊ ጉዳይ ሚኒስቴር ከከተሞች የስራ እድል ፈጠራና የምግብ ዋስትና ኤጀንሲ ጋር በመተባበር እ.ኤ.አ በ2018 ጀምሮ በ11 ከተሞች ባስጠናው ጥናት በአስከፊ የኑሮ ሁኔታ በጎዳና ላይ ህይወታቸውን የሚመሩ 88 ሺህ 960 ዜጎች እንዳሉ አንስቷል፡፡ኢቢሲ እንደዘገበው ከዚህ ውስጥ 50 ሺህ 820 ያህሉ በአዲስ አበባ ውስጥ ነው የሚገኙት ተብሏል፡፡እነዚህም በጎዳና ላይ በወሲብ ንግድ ህይወታቸውን የሚመሩ፣ ጧሪና ደጋፊ የሌላቸው አረጋዊያን፣ አካል ጉዳተኞች እና ልዮ ድጋፍ የሚያስፈልጋቸው የህብረተሰብ ክፍሎች እንደሆኑ ተነግሯል፡፡